സ്റ്റാര് മാജിക് വേദിയില് കിടിലന് ഡാന്സുമായി മുക്തയും കണ്മണിയും വീഡിയോ ഒരിടവേളയ്ക്കുശേഷം അഭിനയത്തില് വീണ്ടും സജീവമായിരിക്കുകയാണ് മുക്ത. സീരിയലുകളിലൂടെയാണ് മുക്ത അഭിനയത്തിലേക്ക് തിരിച്ചെത്തിയത്. മുക്തയെപ്പോലെ മകള് കണ്മണിയും മലയാളികള്ക്ക് സുപരിചിതയാണ്. ഇടയ്ക്ക്ക്കൊക്കെ മകള്ക്കൊപ്പമുള്ള ഡാന്സ് വീഡിയോകള് മുക്ത സോഷ്യല് മീഡിയയില് പങ്കുവയ്ക്കാറുണ്ട്. ഫ്ലവേഴ്സ് ടിവിയില് സംപ്രേഷണം ചെയ്യുന്ന സ്റ്റാര് മാജിക് പരിപാടിയില് അതിഥിയായി എത്തിയപ്പോഴും മകള്ക്കൊപ്പം തകര്പ്പന് ഡാന്സ് ചെയ്തിരിക്കുകയാണ് മുക്ത. ഇതിന്റെ വീഡിയോ മുക്ത ഇന്സ്റ്റഗ്രാമില് ഷെയര് ചെയ്തിട്ടുണ്ട്. ആദ്യമായാണ് മുക്തയും മകളും ഷോയില് എത്തുന്നത്. മുക്തയെ പോലെ മകളും അഭിനയത്തിലേക്ക് കടക്കുകയാണ്. സുരാജ് വെഞ്ഞാറമൂടും ഇന്ദ്രജിത്തും പ്രധാന കഥാപാത്രങ്ങളാകുന്ന പത്താം വളവ് എന്ന ചിത്രത്തിലൂടെയാണ് കിയാര കണ്മണി അഭിനയരംഗത്ത് അരങ്ങേറുന്നത്. എം.പത്മകുമാര് ആണ് ചിത്രം സംവിധാനം ചെയ്യുന്നത്. ലാല് ജോസ് സംവിധാനം ചെയ്ത് 2006ല് പുറത്തിറങ്ങിയ അച്ഛനുറങ്ങാത്ത വീട് എന്ന ചിത്രത്തിലൂടെ മലയാളികളുടെ പ്രിയതാരമായി മാറിയ നടിയാണ് മുക്ത ജോര്ജ്. പിന്നീട് താമരഭരണി എന്ന തമിഴ് ചിത്രത്തിലഭിനയിച്ചു. ഗോള്, നസ്രാണി, ഹെയ്ലസാ, കാഞ്ചീപുരത്തെ കല്യാണം തുടങ്ങി നിരവധി ചിത്രങ്ങളില് മുക്ത അഭിനയിച്ചു. കുഞ്ചാക്കോ ബോബനും റിമ കല്ലിങ്കലും മുഖ്യ വേഷങ്ങളിലെത്തിയ സ്പൂഫ് ചിത്രം ചിറകൊടിഞ്ഞ കിനാക്കള് ആണ് മുക്തയുടേയാതി അവസാനം തിയേറ്ററില് എത്തിയ സിനിമ.